Γεννημένοι δολοφόνοι

Οι Γεννημένοι δολοφόνοι (αγγλικά: Natural Born Killers‎) είναι αμερικανική αστυνομική ταινία του 1994 σε σκηνοθεσία Όλιβερ Στόουν και σενάριο από τους Στόουν, Ρίτσαρντ Ρουτόφσκι και Ντέιβιντ Βελόζ βασισμένο σε μια ιστορία του Κουεντίν Ταραντίνο. Πρωταγωνιστούν οι Γούντι Χάρελσον, Τζούλιετ Λιούις, Ρόμπερτ Ντάουνι Τζούνιορ, Τομ Σάιζμορ και Τόμι Λι Τζόουνς. Η ταινία αφηγείται την ιστορία του Μάικ και της Μάλορι, που εξαιτίας των τραυματικών παιδικών τους χρόνων γίνονται εραστές και κατά συρροήν δολοφόνοι και δοξάζονται ανεύθυνα από τα μέσα μαζικής ενημέρωσης. Η ταινία κυκλοφόρησε στις 26 Αυγούστου 1994 στις Ηνωμένες Πολιτείες και προβλήθηκε τρεις μέρες αργότερα στο Φεστιβάλ Κινηματογράφου της Βενετίας, όπου ο Στόουν απέσπασε το Ειδικό βραβείο της κριτικής επιτροπής και επίσης ήταν υποψήφιος για τον Χρυσό Λέοντα. Ήταν μια εισπρακτική επιτυχία, με εισπράξεις πάνω από 50 εκατομμύρια δολάρια έναντι προϋπολογισμού παραγωγής 34 εκατομμυρίων δολαρίων, αλλά έλαβε μικτές κριτικές. Μερικοί κριτικοί επαίνεσαν την πλοκή, την υποκριτική, το χιούμορ και τον συνδυασμό δράσης και ρομαντισμού, ενώ άλλοι βρήκαν την ταινία υπερβολικά βίαιη και γραφική. Διαβόητη για το βίαιο περιεχόμενό της και τα εμπνευσμένα «αντιγραφικά» εγκλήματα, η ταινία ονομάστηκε η όγδοη πιο αμφιλεγόμενη ταινία στην ιστορία του κινηματογράφου από το Entertainment Weekly το 2006.

 Η Μάλορι Γουίλσον ζει με τον βάναυσο πατέρα της, ο οποίος την κακοποιεί σεξουαλικά, τη μητέρα της και τον μικρό της αδελφό Κέβιν, με τον οποίο δεν τα πήγε ποτέ καλά. Μια μέρα, εμφανίζεται ένας άντρας ονόματι Μίκυ Νοξ που φέρνει κρέας στο σπίτι τους, όπου γνωρίζει την Μάλορι και αρχίζει να τρέφει αισθήματα για εκείνη. Την ίδια μέρα, οι δυο τους κλέβουν το αυτοκίνητο του πατέρα της Μάλορι και φεύγουν. Για το λόγο αυτό, ο Μίκυ συλλαμβάνεται και πηγαίνει στη φυλακή, αλλά καταφέρνει και δραπετεύει από εκεί. Όταν δραπετεύει, πηγαίνει αμέσως στην Μάλορι. Μην αντέχοντας άλλο την κακοποίηση από τον πατέρα της, η Μάλορι ξαφνικά σκοτώνει τον πατέρα και τη μητέρα της, αλλά αφήνει τον αδερφό της ζωντανό. Έχοντας διαπράξει δολοφονία για πρώτη φορά η Μάλορι αισθάνεται ανακουφισμένη μέσα της και αυτό την κάνει να νιώσει καλύτερα. Και το ίδιο και ο φίλος της, ο Μίκυ. Το ζευγάρι, που είναι τρελά ερωτευμένο, αρχίζει να σκοτώνει ασταμάτητα, ξεκινώντας από ένα μπαρ που είχαν σταματήσει στην έρημο του Νέου Μεξικού. Ωστόσο, πάντα μεταξύ των ανθρώπων που σκοτώνουν, απελευθερώνουν ένα άτομο, ώστε ο Μίκυ και η Μάλορι να πουν την ιστορία τους σε όλο τον κόσμο. Ο ντετέκτιβ Τζακ Σκανέτι που αρχίζει να τους ψάχνει, νιώθει ένα μίσος, καθώς η μητέρα του είχε δολοφονηθεί επίσης από έναν κατά συρροήν δολοφόνο. Εν τω μεταξύ, ο Μίκυ και η Μάλορι παντρεύονται και γίνονται επίσημα ένα ζευγάρι δολοφόνων. Μερικοί άνθρωποι αρχίζουν να τους θαυμάζουν εξατίας της δημοσιότητας που πετυχαίνουν από τα μέσα ενημέρωσης, ειδικά στην εκπομπή του Γουέιν Γκέιλ. Ο κόσμος έλεγε: «Αν γίνω δολοφόνος, θέλω να γίνω σαν τον Μίκυ και την Μάλορι Νοξ». Ο μεγαλύτερος στόχος του Γκέιλ είναι να πάρει συνέντευξη από αυτούς τους δύο. Μια μέρα, καθώς ο Μίκυ και η Μάλορι Νοξ ζουν με έναν Ινδιάνο, ο Μίκυ ξυπνά βλέποντας κάτι στο όνειρό του και πυροβολεί κατά λάθος τον Ινδιάνο μπροστά στα μάτια του εγγονού του. Καθώς πεθαίνει ο άντρας, ένα από τα φίδια που ταΐζει δαγκώνει και τους δύο. Το ζευγάρι, που μπήκε σε ένα φαρμακείο για να βρει αντίδοτο, δολοφονεί έναν άνδρα εκεί, προδίδοντας τους εαυτούς τους για πρώτη φορά, όπου τελικά συλλαμβάνονται από την αστυνομία. Τώρα οι δύο ερωτευμένοι θα χωριστούν για πρώτη φορά. Γούντι Χάρελσον ως Μίκυ Νοξ Τζούλιετ Λιούις ως Μάλορι Γουίλσον Νοξ Ρόμπερτ Ντάουνι Τζούνιορ ως Γουέιν Γκέιλ Τομ Σάιζμορ ως Ντετέκτιβ Τζακ Σκανέτι Τόμι Λι Τζόουνς ως Ντουάιτ Μακλάσκυ Ρόντνεϊ Ντάγκερφιλντ ως Εντ Γουίλσον Έντι ΜακΚλούργκ ως κύριος Γουίλσον Σον Στόουν ως Κέβιν Γουίλσον Ράσελ Μινς ως Γουώρεν Ρεντ Κλουντ Λάνι Φλάχερτι ως Ερλ Έβαν Χάντλερ ως Ντέιβιντ Μπαλταζάρ Γκέτι ως υπάλληλος Βενζινάδικου Ρίτσαρντ Λάινμπακ ως Σόνι Κερκ Μπαλτζ ως Ρότζερ Στίβεν Ράιτ ως Δρ. Εμίλ Ράινγκολντ Προυίτ Τέιλορ Βινς ως Αναπληρωτής Φύλακας Κάβανο Τζο Γκριφάσι ως Αναπληρωτής Σερίφης Ντάνκαν Χομόλκα Γκραντ Μπους ως κρατούμενος Kolker, Robert Phillip (2000). A Cinema of Loneliness: Penn, Stone, Kubrick, Scorsese, Spielberg, Altman. Oxford: Oxford University Press. ISBN 978-0-19-512350-0. Levy, Emanuel (1999). Cinema of Outsiders: The Rise of American Independent Film. New York: New York University Press. ISBN 978-0-8147-5289-0. Muir, John Kenneth (2011). Horror Films of the 1990s. Jefferson, North Carolina: McFarland. ISBN 978-0-7864-8480-5. Seitz, Matt Zoller (2016). The Oliver Stone Experience. New York: Abrams. ISBN 978-1-61312-814-5. Hamsher, Jane (1998). Killer Instinct. Broadway. Hanley, Jason. (2001) "Natural Born Killers: Music and Image in Postmodern Film," in Postmodern Music/ Postmodern Thought, Routledge. ed. Joseph Auner and Judy Lochhead, pp. 335–359. Γεννημένοι δολοφόνοι στην IMDb Γεννημένοι δολοφόνοι στο Box Office Mojo Γεννημένοι δολοφόνοι στο Rotten Tomatoes Γεννημένοι δολοφόνοι στο Metacritic "Natural Born Killers: Beyond Good and Evil", by Heidi Nelson Hochenedel, Ph.D. "Natural Born Copycats", a 2002 article from The Guardian on Stone's response to claims that the film inspired several murders. Watch the Natural Born Killers rough cut/workprint at the Internet Archive